b'\n_START_ARTICLE_\nUendelig l\xc3\xb8kke\n_START_PARAGRAPH_\nEn uendelig l\xc3\xb8kke er, i et computer-program, en sekvens af instruktioner, som udf\xc3\xb8res uden ende._NEWLINE_En l\xc3\xb8kke er en m\xc3\xa6ngde instruktioner til CPU\'en, som udf\xc3\xb8res s\xc3\xa5 l\xc3\xa6nge en bestemt betingelse er opfyldt. En uendelig l\xc3\xb8kke forekommer, hvis denne betingelse altid vil v\xc3\xa6re opfyldt. Eksempelvis hvis vi laver et program, som starter ved 1 og t\xc3\xa6lle en op s\xc3\xa5 l\xc3\xa6nge tallet er st\xc3\xb8rre en 0 (nul). Et andet eksempel kan v\xc3\xa6re, at flere funktioner kalder hinanden eller en enkel kalder sig selv._NEWLINE_I de fleste tilf\xc3\xa6lde med uendelige l\xc3\xb8kker, er disse bugs, som er det, man normalt t\xc3\xa6nker p\xc3\xa5 i forbindelse med uendelige l\xc3\xb8kker, med der er visse situationer, hvor uendelige l\xc3\xb8kker er en n\xc3\xb8dvendighed. For eksempel en webserver, der uendeligt venter p\xc3\xa5 en anmodning fra en klient.\n_START_SECTION_\nEksempler\n_START_PARAGRAPH_\nEt simpelt eksempel i BASIC:_NEWLINE_ 10 x = x + 1_NEWLINE_ 20 Print x_NEWLINE_ 30 GoTo 10_NEWLINE_I ovenst\xc3\xa5ende eksempel er l\xc3\xb8kken tydelig at se, da sidste linje udf\xc3\xb8rer koden fra f\xc3\xb8rste linje._NEWLINE_Her er et eksempel p\xc3\xa5 en for-l\xc3\xb8kke:_NEWLINE_ for (i = 1; i > 0; i++)_NEWLINE_ {_NEWLINE_   print i;_NEWLINE_ }_NEWLINE_Denne l\xc3\xb8kke vil starte med at s\xc3\xa6tte variablen i til 1. S\xc3\xa5 l\xc3\xa6nge i er st\xc3\xb8rre end nul, bliver koden k\xc3\xb8rt (print i), hvorefter i vil t\xc3\xa6lle \xc3\xa9n op. Da i altid er st\xc3\xb8rre end nul, k\xc3\xb8rer l\xc3\xb8kken teoretisk set uendeligt. Det vil sige, praktisk talt stopper programmet, n\xc3\xa5r i har n\xc3\xa5et sin maksimale integer-v\xc3\xa6rdi._NEWLINE_En funktion, der kalder sig selv:_NEWLINE_ function loekke ()_NEWLINE_ {_NEWLINE_   print "Dette er en uendelig l\xc3\xb8kke.";_NEWLINE_   loekke();_NEWLINE_ }_NEWLINE_Denne funktion skriver en besked, hvorefter den samme funktion bliver kaldt igen. Ergo: funktionen k\xc3\xb8rer uendeligt.'